# Paso 5

# Comunicación

Para que a vosa xornada deportiva intercentros sexa un éxito, non só debedes pensar no transporte, na comida, nos horarios ou nas actividades; tamén é moi importante como ides comunicarvos cos outros centros participantes.

Aquí tedes algunhas opcións que podedes valorar. Escollede entre todos e todas as que mellor se adapten a vós, e dádelle un toque creativo!

## Chamada

Podedes preparar un guión co que ides dicir, e designar unha persoa, ou a varias, como voceiras do grupo.

## Email

Ideal para enviar información clara e detallada.

Podes redactar unha carta de invitación explicando o obxectivo da xornada, a data, o lugar e o que esperas dos demais centros.

Usa un ton educado e respectuoso.

## Carta

Se o outro ou outros centros están preto, podedes entregar a invitación en man.

Mesmo poderiades organizar unha pequena presentación na súa aula ou unha reunión entre grupos de estudantes.

## Videochamadas

Unha videochamada é unha forma rápida e directa de explicar ideas e resolver dúbidas.

Podedes empregar ferramentas coorporativas como Webex ou Falemos.

## Audio

audio/mpeg

## A ter en conta

Que debedes ter en conta á hora de comunicarvos?

- Transmitir unha mensaxe clara e respectuosa.
- Indicar sempre quen sodes e de que centro vides.
- Dar resposta a posibles dúbidas.
- Mostrar entusiasmo e convidar a colaborar.
- Manter o contacto activo e actualizado.

## Audio

audio/wav

# Difusión

Despois de comunicarvos cos centros participantes, a difusión tamén será moi importante, xa que se queredes concienciar a xente para que practique actividade física no medio natural, unha boa opción é dar a coñecer o voso evento deportivo.

O ideal é chegar ao maior número de persoas posible, polo que difundir o evento dende varios centros fará que cheguedes a máis xente. Cantas máis persoas coñezan a vosa iniciativa, maior porcentaxe de probabilidade haberá de que comecen a darse conta do pouco que saen ao medio natural.

Como podedes difundir o evento?

## Redes sociais

Se os centros teñen conta en redes sociais ou blogs, podedes facer unha publicación conxunta para contarlle ao resto do alumnado o que estades a organizar.

Tamén podedes crear un hashtag común para o evento.

## Prensa

Contactar con xornais da zona (dixitais ou en papel).

Redactar unha nota de prensa sinxela con datos clave.

## Radio

Participar nun programa de radio escolar ou pedir unha mención na radio municipal.

## Outras entidades

Informar a clubs, asociacións ou entidades colaboradoras da zona para que o compartan e o difundan.

## Audio

audio/mpeg

# Actividade grupal

Por grupos, facede unha proposta de comunicación e outra de difusión da vosa xornada deportiva intercentros.

Como grupo, como vos gustaría comunicarvos cos outros centros e como vos gustaría difundir o evento?

Unha vez feita a proposta grupal, facede unha posta en común e decidide entre todos e todas como ides comunicarvos cos outros centros e como ides darlle difusión ao voso evento.

## Lectura facilitada

Por grupos, facede para a vosa xornada deportiva:

- Unha proposta de comunicación.
- Unha proposta de difusión.

Unha vez feita a proposta grupal, facede unha posta en común.

Decidide entre todos e todas como ides comunicarvos cos outros centros.

Decidide tamén como ides darlle difusión ao voso evento.

## Audio

audio/wav

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)