# 3.1. A urbe vs a natureza

## Glosario

## Barrio

Definición:

  Parte dunha cidade, vila ou localidade que presenta unhas características de tipo funcional, social etc, que a distinguen da súa contorna.

Exemplo:

  Os barrios das cidades caracterízanse por estar afastados de espazos naturais.

## Urbe

Definición:

  Cidade grande, xeralmente importante e con moita poboación.

Exemplo:

  Santiago de Compostela é unha urbe galega con moita poboación.

# As actividades deportivas

As actividades deportivas son xogos ou exercicios físicos que teñen unhas regras e que serven para mellorar a nosa saúde, divertirse ou competir. Nalgúns casos, practícanse en equipo e, noutros, de forma individual.

Practicades algunha actividade deportiva no voso tempo libre? Cales?

## Lectura facilitada

As actividades deportivas son xogos ou exercicios físicos que teñen regras.

Serven para:

- Mellorar a nosa saúde.
- Divertirse.
- Competir.

Poden practicarse en equipo ou individual.

Practicades algunha actividade deportiva no voso tempo libre?

Cales?

## Audio

audio/wav

# A urbanización

A urbanización é un proceso polo cal se constrúen e organizan lugares para que a xente poida vivir, traballar e moverse comodamente nunha cidade ou pobo.

Isto inclúe facer rúas, prazas, parques, edificios, iluminación, zonas verdes, beirarrúas... En resumo; todo o que fai que un espazo se converta nun lugar preparado para as persoas.

E vós, onde vivides? Nunha zona urbana ou nunha aldea afastada das cidades? Gústavos onde vivides? Ou gustaríavos vivir noutro sitio? E cales son os motivos?

## Lectura facilitada

A urbanización é un proceso polo cal se constrúen e organizan lugares para que a xente poida:

- Vivir.
- Traballar.
- Moverse comodamente nunha cidade ou vila.

Isto inclúe facer:

- Rúas.
- Prazas.
- Parques.
- Edificios.
- Iluminación.
- Zonas verdes.
- Beirarrúas.

En resumo, todo o que fai que un espazo se converta nun lugar preparado para as persoas.

E vós, onde vivides?

Nunha zona urbana ou nunha aldea afastada das cidades?

Gústavos onde vivides?

Ou gustaríavos vivir noutro sitio? E cales son os motivos?

## Audio

audio/wav

# Os espazos naturais

Son aquelas zonas da terra que non foron modificadas polas persoas. Son lugares onde a natureza está case igual que estaba desde hai moito tempo. Alí pódense atopar montes, ríos, praias, bosques ou lagoas, e viven moitos animais e plantas no seu hábitat natural.

Practicades algunha actividade na natureza habitualmente? Cales? E os nenos e nenas que non ides realizar actividade física á natureza, cal é o motivo?

## Lectura facilitada

Son aquelas zonas da terra que non foron modificadas polas persoas.

Son lugares onde a natureza está case igual que estaba desde hai moito tempo.

Alí pódense atopar:

- Montes.
- Ríos.
- Praias.
- Bosques.
- Lagoas.

Neses espazos viven moitos animais e plantas no seu hábitat natural.

Practicades algunha actividade na natureza habitualmente?

Cales?

E os nenos e nenas que non ides realizar actividade física á natureza, cal é o motivo?

## Audio

audio/wav

# A urbe vs a natureza

Neste cadro veredes dun xeito moi claro as diferenzas que se poden atopar na organización de actividades

Prestade atención!

Características de actividades na urbe e na natureza
| Na urbe | Na natureza
Tipo de actividade física | Actividades máis dirixidas: escolas deportivas, ximnasios, pistas polideportivas... | Actividades libres ou lúdicas: camiñar, correr, escalar, xogar ao aire libre...
Espazo e liberdade de movemento | Espazo pequeno, con obstáculos artificiais e posible presenza de coches e edificios. | Espazo grande, aberto e cambiante, sen restrición para moverse. Os obstáculos son naturais.
Estímulos e ambiente | Presenza de ruído, luces artificiais e distraccións. | Sons da natureza, luz natural, tranquilidade e paisaxes agradables.
Superficie e impacto no corpo | Chan duro, o que provoca maior impacto nas articulacións. | Chan natural que favorece un movemento máis completo e con menos impacto nas articulacións.
Material e instalacións | Precísanse materiais e instalacións máis sofisticadas e feitas polo ser humano. | Permite empregar recursos propios do medio natural.
Benestar físico e mental | Pode xerar máis estrese debido a ruídos e outros elementos que interfiren no descanso. | Axuda as persoas a relaxarse, sentirse mellor e estar máis contentas.

# Reflexión

Xa sabedes diferenciar os espazos urbanos dos espazos naturais.

Analizade as características destes que acabades de ver, e reflexionade sobre as actividades que realizades no voso día a día.

Aféctavos algo do visto no cadro? Estades en contacto coa natureza ou non a visitades todo o que vos gustaría?

A que espazos naturais poderiades ir preto de onde vivides?

Debatede sobre estas cousas porque serán de grande axuda nos retos que ides atopar nesta fase.

## Lectura facilitada

Xa sabedes diferenciar os espazos urbanos dos espazos naturais.

Analizade as características destes que acabades de ver.

Reflexionade sobre as actividades que realizades no voso día a día.

Aféctavos algo do visto no cadro?

Estades en contacto coa natureza ou non a visitades todo o que vos gustaría?

A que espazos naturais poderiades ir preto de onde vivides?

Debatede sobre estas cousas.

## Audio

audio/wav

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)