# Pasos 1 e 2

# Análise inicial

Algo moi importante na xornada intercentros que ides organizar son as persoas participantes, xa que sen estas non se poderá levar a cabo.

Hai que decidir os institutos que van participar. Coñecedes os centros próximos ao voso?

Se non o tedes claro, dialogade e investigade sobre os centros que poderiades invitar. Unha vez decidades o centro ou centros que queredes invitar, investigade o alumnado que teñen para valorar outro aspecto importante: os cursos para os que vai dirixida a xornada.

Vai ser unha xornada para 1º de ESO? Para 2º? Ou para ambos os cursos?

Ide pensando, porque atoparedes unha tarefa moi pronto.

## Lectura facilitada

As persoas participantes son moi importantes.

Son necesarias para poder realizar a xornada deportiva intercentros.

Hai que decidir os institutos que van participar.

Coñecedes os centros próximos ao voso?

Dialogade e investigade sobre os centros que poderiades invitar.

Decidide o centro ou centros que queredes invitar.

Investigade o alumnado que teñen para valorar outro aspecto importante:

- Os cursos para os que vai dirixida a xornada.

Para quen vai ser a xornada?

- Para 1º de ESO?
- Para 2º?
- Ou para ambos cursos?

Ide pensando, porque atoparedes unha tarefa moi pronto.

## Audio

audio/wav

# Os espazos

Tendo claros os centros participantes e o alumnado que vai participar na vosa xornada intercentros, é o momento de destruír paredes de verdade, polo que ides escoller o espazo natural no que se vai levar a cabo a vosa xornada deportiva.

Seguro que na vosa contorna hai diferentes tipos de espazos naturais. Algúns poden ser os seguintes:

## Praias

Un espazo no que poderiades facer a vosa xornada deportiva son as praias. Tedes algunha na vosa contorna? É accesible para os centros participantes? Adáptase aos deportes alternativos aos que poderiades xogar? Valorade todo isto para tomar a decisión.

## Bosques

Outra opción sería levar a xornada a un bosque. Coñecedes algún? Sería viable realizala alí?

## Montañas

E nunha montaña? Sería posible? Cumpriría as condicións necesarias?

## Ribeiras de ríos

Tamén podedes valorar facela nunha zona próxima a un río. Habería o espazo suficiente? Sería seguro?

## Ribeiras de lagos

Algo similar á opción anterior é valorar levala a cabo na ribeira dun lago. Como o vedes? Coñecedes algún próximo aos centros participantes?

Pero ollo! Porque tamén cabe a posibilidade de que ningún destes espazos naturais encaixen na vosa proposta de xornada deportiva intercentros, ou pola sinxela razón de que non se dispón destes espazos na vosa contorna.

Outras opcións ao aire libre, sen ser estritamente espazos naturais, serían as seguintes:

## Parque

Poderíase dicir que os parques son espazos habituais en todos os lugares nos que vivides, polo que poderían ser unha opción para a vosa xornada intercentros sempre e cando cumpran os requisitos necesarios.

## Praza

E o mesmo pasaría coas prazas. Espazos habituais e que todos e todas coñecedes. Poderían ser unha opción para vivir unha experiencia deportiva ao aire libre.

## Audio

audio/mpeg

# Investigando

Tendo claro todo o anterior, teredes que realizar unha tarefa por grupos para ter toda a información necesaria sobre participantes e espazos da vosa xornada deportiva intercentros.

A tarefa está clara:

- Investigar os institutos próximos ao voso.
- Descubrir os cursos que ten ou teñen eses centros.
- Analizar os espazos naturais próximos á vosa contorna e valorar as vantaxes e desvantaxes de cada un deles.

Unha vez feito isto, realizaredes unha posta en común sobre os posibles centros a invitar á vosa xornada, o curso ou cursos aos que vai dirixida e o espazo que considerades axeitado para levala a cabo.

## Lectura facilitada

Por grupos.

Obtede información sobre participantes e espazos da vosa xornada deportiva intercentros.

A tarefa está clara:

- Investigar os institutos próximos ao voso.
- Descubrir os cursos que ten ou teñen eses centros.
- Analizar os espazos naturais próximos á vosa contorna.
- Valorar as vantaxes e desvantaxes de cada un dos espazos.

Realizade unha posta en común sobre:

- Posibles centros a invitar á vosa xornada.
- Curso ou cursos aos que vai dirixida.
- Espazo que considerades axeitado para levala a cabo.

## Audio

audio/wav

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)