# 4.1. Deseño

# Como ides organizarvos?

Todo traballo debe planificarse con previsión, minimizando os problemas que poidan xurdir cando se leva a cabo.

Isto tamén o teredes que ter en conta á hora de organizar a vosa xornada deportiva intercentros, na que tedes que ter todos os pasos os máis definidos posible.

A continuación, dásevos unha guía sobre como organizar a vosa xornada paso a paso:

Organizando unha xornada deportiva intercentros no medio natural paso a paso
Paso 1: Análise inicial | Nesta análise deberedes ter en conta: Institutos participantes. Cursos e número de grupos por instituto que van participar na xornada.
Paso 2: Elección do lugar | Buscar diferentes espazos naturais adecuados (praia, bosque, parque etc). Valorar accesibilidade, seguridade, permisos necesarios, instalacións dispoñibles… Elixir por consenso o lugar máis axeitado tendo en conta o alumnado.
Paso 3: Deseño da xornada e planificación da loxística | Teredes que ter en conta como organizar os seguintes aspectos: Transporte ata o lugar. Comidas e descansos. Material deportivo e de seguridade. Elaboración de equipos intercentros. Horarios. Actividades a realizar.
Paso 4: Aspectos medioambientais | Elaborar normas de respecto pola contorna natural. Fomentar o uso de materiais sostibles ou reutilizables. Planificar a recollida de residuos ao finalizar a xornada.
Paso 5: Comunicación e difusión | Deseñar carteis, folletos ou presentacións para informar outros compañeiros/as e familias. Crear unha campaña de difusión en redes sociais, na web ou no blog do centro. Redactar invitacións ou cartas para outros centros escolares.
Paso 6: Seguridade e benestar | Elaborar un protocolo básico de seguridade (caixa de primeiros auxilios, puntos de encontro, contacto con servizos de emerxencia). Ter en conta alerxias alimentarias, necesidades especiais etc. Asignar persoas adultas responsables e alumnado axudante.
Paso 7: Avaliación e reflexión final | Unha vez levada a cabo a xornada, reflexionaredes sobre todo este proceso. Fixádevos máis adiante no apartado 5.1. "Repasando todo".
Non esquezades documentar todo o proceso incluíndo documentos gráficos, como fotos ou vídeos, para realizar unha montaxe co obxectivo de presentar o voso traballo a compañeiros e compañeiras doutros cursos.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)