# 3.4. Datchball

## Glosario

## Botar

Definición:

  Acción de enviar a pelota contra o chan para que rebote.

Exemplo:

  O xogador realiza a acción de botar para avanzar coa pelota.

## Esquivar

Definición:

  Evitar, con habilidade, ser tocado por unha das pelotas co obxectivo de non ser eliminado/a.

Exemplo:

  O outro equipo non me eliminou porque conseguín esquivar todos os lanzamentos.

## Lanzamento

Definición:

  Acción e efecto de lanzar un balón ou unha pelota nunha modalidade deportiva.

Exemplo:

  O lanzamento da pelota impactou no xeonllo da súa compañeira.

## Recepción

Definición:

  Acción de recibir o balón coas mans.

Exemplo:

  Fixo unha gran recepción, pois o balón viña moi rápido.

# O datchball

Nos deportes hai dúas compoñentes moi importantes que habitualmente se confunden: a técnica e a táctica.

Queres saber máis sobre estes conceptos? Fai clic en cada un deles e aprende o seu significado para levalos á práctica nas sesións de Educación Física.

## Lectura facilitada

Nos deportes confúndese a técnica e a táctica.

Fai clic no botón de técnica e táctica.

Aprende sobre estes conceptos.

## Audio

audio/wav

# Aspectos técnicos

A técnica pódese definir como a execución motriz dun xesto deportivo. Que quere dicir isto?

Son aqueles movementos ou partes do movemento que permiten realizar accións de ataque e defensa en base a unha determinada intención de xogo, e cunha calidade de execución máis ou menos boa. Hai unha gran variedade de xestos dependendo do deporte que practiquedes. Agora ides coñecer os aspectos técnicos dun deporte alternativo: o datchball.

## Lectura facilitada

A técnica é a execución motriz dun xesto deportivo.

Son aqueles movementos que permiten realizar accións de ataque e defensa.

Hai gran variedade de xestos dependendo do deporte que practiquedes.

Agora vamos coñecer os aspectos técnicos do datchball.

## Audio

audio/wav

## O pase

O pase consiste en trasladar o balón cara a outro compañeiro ou compañeira que se encontra en estático ou en desprazamento. No datchball realízase cunha ou dúas mans entre as persoas integrantes dun equipo, co obxectivo de enganar o ou a rival para que sexa máis fácil eliminalo ou eliminala a través dun lanzamento.

En datchball pódense diferenciar diferentes tipos de pase.

## Pase directo

| Acción que consiste en enviar o balón entre xogadores ou xogadoras do mesmo equipo que se atopen a pouca distancia sen que impacte contra nada.

## Pase con bote

| Acción que consiste en enviar o balón entre xogadores ou xogadoras do mesmo equipo intentando que rebote no chan antes de ser recibido polo receptor ou receptora.

## Pase raso

| Acción que consiste en enviar o balón entre xogadores ou xogadoras do mesmo equipo estando moitas veces a pelota en contacto co chan.

## Audio

audio/wav

## Os lanzamentos

O lanzamento en datchball ten como obxectivo a eliminación dos xogadores e xogadoras rivais.

Tendo en conta a normativa deste deporte, están permitidos os seguintes tipos de lanzamentos:

## Lanzamento directo

| Acción que consiste en lanzar o balón a un ou unha xogador ou xogadora rival co obxectivo de que impacte nel ou nela sen que existan interferencias previas. O rival podería decidir se esquivar o lanzamento ou intentar recepcionar a pelota.

## Lanzamento con bote

| Acción que consiste en lanzar o balón contra o chan co obxectivo de que, ao rebotar, impacte contra un xogador ou xogadora rival. O rival podería decidir se esquivar o lanzamento ou intentar recepcionar a pelota.

## Lanzamento raso

| Acción que consiste en enviar o balón contra un xogador ou xogadora rival impactando varias veces contra o chan. O rival podería decidir se esquivar o lanzamento ou intentar recepcionar a pelota.

## Audio

audio/wav

## A recepción

A recepción en datchball é unha habilidade que consiste en recibir o balón ou pelota para a cal, o xogador ao que vai dirixida, adopta unha posición apropiada.

As recepcións máis habituais neste deporte son as seguintes:

## Directa

| Acción que consiste en atrapar o balón procedente dun lanzamento do rival sen que se produzan interferencias na traxectoria. Isto tamén se coñece no datchball como "facer un aire", o que implica poder salvar o ou a integrante do equipo que leva máis tempo eliminado ou eliminada.

## Indirecta

| Acción que consiste en atrapar o balón procedente dun lanzamento do rival despois dun bote, dun impacto contra a parede ou dun contacto con outro xogador ou xogadora.

## Audio

audio/wav

# Aspectos tácticos

Todo deporte ten a súa táctica e, nun deporte colectivo, podemos definila como a elección correcta do xesto axeitado para unha situación de xogo concreta.

As situacións de xogo que se poden atopar son en ataque ou en defensa.

A continuación, poderedes coñecer a táctica en ataque e defensa que se emprega habitualmente xogando ao datchball.

## Audio

audio/wav

## Que facer en ataque?

## Eliminar rivais

Estratexia ofensiva que é o obxectivo do xogo.

Como podedes eliminar rivais?

| Empregando lanzamentos. Neste exemplo podedes ver como se emprega un lanzamento directo para darlle a unha rival. Ao impactar o balón no seu corpo e tocar o chan, quedaría eliminada.
| Cunha recepción directa, chamada "aire". A xogadora que lanzou quedaría eliminada porque a súa rival recepcionou a pelota facendo un "aire". (Recordade que o "aire" supón salvar o integrante do equipo que leva máis tempo eliminado).

## Roubar balóns

| Acción que ten por obxectivo alcanzar algún balón do equipo contrario sen tocar con ningunha parte do corpo a liña central divisoria nin o campo rival.

## Kamikaze

Situación especial de ataque pola que un xogador ou xogadora salta ao campo contrario, disparándolle a un ou unha opoñente co obxectivo de eliminalo/a. O lanzamento tense que realizar antes de tocar o campo rival para que sexa válido. O rival será eliminado se o balón impacta nel e toca o chan. Un kamikaze sempre supón a eliminación da persoa que o realiza xa que invade o campo contrario.

## Audio

audio/mpeg

## Que fago en defensa?

## Esquivar

| Evitar con habilidade ser tocado por unha das pelotas co obxectivo de non ser eliminado ou eliminada.

## Aire

| Situación defensiva que consiste en atrapar o balón logo dun lanzamento directo sen que caia ao chan. Implica poder salvar o ou a integrante do equipo que leva máis tempo eliminado/a.

## Escudo

| Situación defensiva, empregando a pelota como protección, pola que se pode chegar a eliminar un ou unha opoñente se chegas a impactar nel ou nela e a pelota toca o chan. Tamén pode supoñer a eliminación dun ou dunha integrante do mesmo equipo se, ao empregar o escudo, a pelota impacta contra el ou ela e cae ao chan.

## Morte súbita

Situación na que queda un só xogador ou xogadora de cada equipo. A persoa integrante de cada equipo que non resulta eliminada situarase na liña vermella do seu campo co balón a carón do seus pés. A persoa encargada da arbitraxe situarase no centro do campo e dará o sinal de "morte súbita". Logo do sinal, dispoñen de 10 segundos e dunha soa oportunidade para intentar eliminar o ou a opoñente. Situacións a ter en conta: - Se alguén fai aire gañará a partida. - Se ambos/as disparan e non lle dan ao ou á rival, a partida será nula. - Se un xogador ou xogadora toca a liña central ou a liña vermella quedará eliminado ou eliminada, gañando a persoa rival. - Se un xogador ou xogadora opta por un kamikaze e alcanza o rival, quedarán empatados xa que ambos serían eliminados.

## Audio

audio/mpeg

# En grupo: experimentando co datchball

Poñede en práctica todos os coñecementos vistos sobre o datchball nas sesións motrices de Educación Física.

Realizaredes diferentes xogos e tarefas co voso mestre ou mestra.

Pensade que para crear o voso evento deberedes ter un certo dominio práctico dos xestos técnicos e tácticos.

## Sesión 1

Obxectivo:

- Coñecer o regulamento básico do datchball e practicar habilidades técnicas fundamentais: lanzar, recepcionar, esquivar.

Quecemento:

Exercicios de activación con mobilidade articular.

A continuación, faredes 3 círculos co mesmo número de persoas. Cada grupo terá un balón de espuma e, cando escoitedes o sinal, deberedes pasar o balón ao compañeiro ou á compañeira da dereita, sen saltar ningunha persoa do grupo. O obxectivo é pasar o balón o máis rápido posible (sen que caia ao chan) e que chegue á persoa que comezou. Unha vez chegue o balón ao inicio, esta persoa deberá apoialo no chan como mostra de que rematou. Farédelo diversas veces para mellorar a velocidade de reacción, os lanzamentos e as recepcións.

Parte principal:

Nesta primeira tarefa teredes o campo delimitado con conos ou liñas, coas zonas de xogo e eliminación ben marcadas. Haberá 3 zonas de práctica.

- Zona 1: nesta zona traballaredes a precisión no lanzamento. Colocaranse aros ou outros símbolos de marcaxe a diferentes distancias e tamén con diferentes puntuacións. O obxectivo é realizar diferentes tipos de lanzamentos (por riba, por abaixo, lateral...) para mellorar esta habilidade. Usaredes balóns de espuma.
- Zona 2: nesta zona traballaredes por parellas. Unha persoa da parella fai un lanzamento dende 3-4 metros e a outra persoa da parella intenta esquivar. Logo dun tempo de práctica, cámbiase o rol. Igual que na estación 1, tamén practicaredes con balóns de espuma.
- Zona 3: por parellas, unha persoa lanza o balón de espuma e a outra debe recepcionalo.

Partidos condicionados:

Nestes partidos teredes as seguintes normas:

- 2 balóns en xogo.

- Se te tocan, saes.

Se un compañeiro ou compañeira fai unha recepción, o xogador ou xogadora que leva máis tempo eliminado/a volve ao xogo.

Volta á calma:

Estiramentos dos principais grupos musculares.

## Sesión 2

Obxectivo:

- Aprender a identificar roles ofensivos e defensivos e mellorar a cooperación táctica no xogo.

Quecemento:

"Cazadores e cazadores con balóns": os xogadores e xogadoras que pillan levan un balón na man. O obxectivos dos cazadores e cazadoras é eliminar o maior número de participantes posible. O profesor ou profesora indicará como debe ser o lanzamento (directo, con bote, raso...). A xogadora ou xogador que recibiu un impacto co balón debe quedar quieto ou quieta coas pernas abertas e un compañeiro ou compañeira poderá salvalo/a pasando por abaixo.

Parte principal:

Faise un repaso das regras fundamentais do datchball e, despois,realizaredes unha tarefa de roles. Divídese ao grupo en 3 grupos rotativos. Cada grupo practica un dos seguintes roles durante 4-5 minutos:

- Atacantes: ides enfrontravos a un grupo pasivo e debedes lanzar para tocalos (sen rebote). Aquí desenvolveredes habilidades como a precisión, a toma de decisións e o desprazamento tras o lanzamento.
- Defensores: enfocarédesvos en esquivar e atrapar. Cada vez que atrapedes de xeito válido, sumaredes puntos para o grupo.
- Asistentes: ides movervos pola zona lateral. A vosa función é recoller balóns e entregalos aos atacantes ou defensores.

“Zona de salvación”: divídese ao grupo en dous e xogarase un partido con 5 balóns.

Este xogo ten as seguintes normas:

- Ao ser eliminado/a, o xogador ou a xogadora vai á zona lateral do seu equipo (zona de salvación).

- Se recibe un pase dende o campo e atrapa o balón, pode volver xogar.

Partidos condicionados:

Nestes partidos teredes as seguintes normas:

-Equipo de 5, 6 ou 7 persoas como máximo.

- 3 balóns en xogo.

- Se te tocan, saes.

- Se un compañeiro ou compañeira fai unha recepción, o xogador ou xogadora que leva máis tempo eliminado/a volve ao xogo.

Volta á calma:

Estiramentos dos principais grupos musculares.

## Sesión 3

Obxectivos:

- Participar activamente en situacións reais de xogo regulamentado.
- Aplicar as habilidades e estratexias tácticas ofensivas e defensivas aprendidas.
- Amosar actitudes de respecto, deportividade e cooperación.

Quecemento:

Exercicios de activación con mobilidade articular.

A continuación, faranse 4 círculos co mesmo número de persoas. Practicaredes o kamikaze.

Parte principal:

Nesta parte xogaredes un pequeno torneo. Repasaranse as normas básicas e formaranse 4 equipos mixtos.

Os partidos xogaranse de 5 minutos ou ata que un equipo quede sen xogadores e xogadoras.

Xogarase con balóns de goma.

Os partidos serán rotatorios.

Haberá 2 partidos á vez, polo que estaredes a xogar os 4 equipos.

Volta á calma:

Estiramentos e reflexión final. Que opinades deste deporte? Cales son as diferenzas cos vistos anteriormente?

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)