# 2.1. Que sabedes?

## Glosario

## Deporte alternativo

Definición:

  Todo aquel que se diferencia do tradicional, xa sexa polo uso dun material diferente cuxo fin inicial non era a utilización da actividade físico-deportiva, ou ben, se ese fose o seu fin, que se emprega de forma diferente para a que foi deseñado orixinalmente (Babero 2000).

Exemplo:

  O datchball é un deporte alternativo.

## Deporte popular

Definición:

  Conxunto de situacións motoras codificadas en forma de competición e cun carácter institucional, carazterizado polo gran número de persoas que o practica.

Exemplo:

  O baloncesto é un dos deportes populares máis practicados.

## Desafío

Definición:

  Proba ou reto ao que hai que enfrontarse co obxectivo de superalo, sendo valorado como unha situación ou experiencia difícil ou nova.

Exemplo:

  O alumnado de 1º de ESO enfrontarase a varios desafíos sobre hábitos saudables.

## Equipo

Definición:

  Conxunto de persoas que practican un mesmo deporte para xogar partidos ou campionatos.

Exemplo:

  Un equipo de xogadoras de fútbol.

## Grupo

Definición:

  Conxunto de persoas ou cousas que, polo xeral, están no mesmo lugar.

Exemplo:

  Un grupo de persoas.

## Inclusión

Definición:

  Acción que posibilita a práctica deportiva equitativa e por igual.

Exemplo:

  Os deportes alternativos fomentan a inclusión e a igualdade.

# Formación de grupos

Ao longo deste reto ides traballar en grupo, polo que un dos primeiros pasos será crear os equipos de traballo para estas semanas.

Ides recibir unhas tarxetas coas imaxes de varios lugares.

Volteade a tarxeta que vos tocou e, sen comunicarvos verbalmente, con xestos, atopade os compañeiros e compañeiras que teñen a mesma tarxeta ca vós. Formaredes un grupo de traballo ao longo de todo o reto. Poñeredes a proba a vosa comunicación non verbal.

Unha vez feitos os grupos, iniciade un diálogo entre os membros de cada equipo sobre a relación que pode ter o lugar que vos tocou con algún deporte que coñezades.

## Lectura facilitada

Ao longo deste reto ides traballar en grupo.

Polo que agora ides crear os equipos de traballo para estas semanas.

Ides recibir unhas tarxetas con imaxes das bandeiras de varios lugares.

Volteade a tarxeta que vos tocou.

Agora, sen comunicarvos verbalmente, con xestos, atopade os compañeiros e compañeiras que teñen a mesma tarxeta ca vós.

Formaredes un grupo de traballo ao longo de todo o reto.

Poñeredes a proba a vosa comunicación non verbal.

Despois, iniciade un diálogo entre os membros do grupo.

Coñecedes algún deporte que teña certa relación co lugar que vos tocou?

## Audio

audio/wav

## Fai clic para ver as cartas

Para acceder ao documento en PDF fai clic nesta ligazón.

# Desafiando coñecementos!

Unha vez elaborados os grupos, tedes que resolver tres desafíos saudables que se vos presentan a continuación. Deberedes traballar en grupo e solucionar cada un deles. Unha vez rematados expoñerédelos e reflexionaredes sobre isto.

## Desafío 1

Elaborade unha lista de todo tipo de actividades físicas que se vos ocorran.

Tedes 3 minutos.

## Desafío 2

Elaborade unha lista con todos os deportes que vos veñan á cabeza neste momento.

Tedes 3 minutos.

## Desafío 3

Clasificade as actividades e deportes que anotastes en función de se se poden levar a cabo na natureza ou non.

Tedes 3 minutos.

## Reflexión

De todas as actividades e deportes que anotastes, hai máis que se poden facer nun ambiente urbano ou na natureza?

Cal credes que pode ser o motivo?

## Audio

audio/wav

## Cronómetro

00:00
Minutos Segundos

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)