# 5.1. Repasando todo

## Glosario

## Reflexionar

Definición:

  Pensar atenta e detidamente sobre algo.

Exemplo:

  O alumnado reflexiona sobre o proceso para ver como se podería mellorar.

## Expoñer

Definición:

  Presentar algo para que sexa visto.

Exemplo:

  Cada grupo expón ao resto da clase o seu traballo nesta situación de aprendizaxe.

# Reflexionando

Agora toca revisar as dianas de valoración que cubriron os nenos e nenas que participaron na xornada deportiva. Tamén podedes achegar información sobre as conversas que tivestes con eles e elas ao longo do día, porque seguro que vos fixeron achegas verbais.

Ides realizar un debate grupal no que trataredes os seguintes puntos:

- Como foi o proceso de organización? E o desenvolvemento da xornada? Atopastes dificultades?
- Como valoraron as persoas participantes as vosas propostas?
- Cales foron os deportes que máis gustaron?
- E os que menos? Dixéronvos os motivos?
- Como se sentiron xogando no medio natural?
- Que propostas de mellora incluiriades?

## Lectura facilitada

Agora toca revisar as dianas de valoración.

Ides realizar un debate grupal:

- Como foi o proceso de organización?
- E o desenvolvemento da xornada?
- Atopastes dificultades?
- Como valoraron as persoas participantes as vosas propostas?
- Cales foron os deportes que máis gustaron?
- E os que menos? Dixéronvos os motivos?
- Como se sentiron xogando no medio natural?
- Que propostas de mellora incluiriades?

## Audio

audio/wav

# Expoñendo!

Despois de reflexionar, estariades preparados e preparadas para expoñerlle a vosa experiencia nesta situación de aprendizaxe a compañeiros e compañeiras doutros cursos.

Imaxinade que o vindeiro curso son eles e elas os que queren organizar unha xornada deportiva intercentros no medio natural. A vosa experiencia serviríalles de gran axuda.

Con todo o material recompilado, expoñede a algún dos cursos do voso instituto o proceso de "Naturalizando deportes".

Podedes escoller diferentes formatos:

- Presentación.
- Vídeo.
- Carteis en diferentes formatos.

## Audio

audio/wav

# Que aprendiches?

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)